Əvəlik dolması

Əvəlik dolması — Azərbaycanın milli mətbəxinə aid olan xörəkdir.

 Lazım olan ərzaqlar 
 Qoyun əti – 108q
 Düyü – 30q
 Baş soğan – 20q
 Göyərti (keşniş, şüyüd və nanə) – 15q
 Əvəlik – 40q
 Qatıq – 20q
 Əridilmiş yağ – 10q
 Duz-zövqə görə
 İstiot-zövqə görə
 Darçın-zövqə görə.

 Hazırlanma qaydası 
Qoyun ətinin yumşaq hissəsi baş soğanla birlikdə ətçəkən maşından keçirilir. Qiyməyə düyü, göyərti (keşniş, şüyüd və nanə), duz,istiot və bəzi hallarda isladılmış noxud ləpəsi qatılır. Təzə əvəlik yarpaqları qaynar suda pörtülür, duza qoyulmuş yarpaqlar isə yarımhazır vəziyyətə gəlincə suda bişirilir. Qiymə yaxşı qarışdırılır. Hər yarpağa orta hesabla 25 q. qiymə bükülüb qazana yığılır, üzərinə su töküb hazır olana kimi, təqribən bir saata qədər bişirilir. Stola verildikdə ayrıca qabda qatıq qoyulur.Cökə və heyva yarpağından da bu cür dolma bişirilir.

 Həmçinin bax 

Kateqoriya:Azərbaycan dolmaları
Kateqoriya:Tərəvəz xörəkləri
Kateqoriya:Ət xörəkləri